## Veiledningssamtale med elev i arbeidsuka

Veiledning er en viktig del av det å gi eleven en god opplevelse i arbeidslivet. Gjennom samtale og refleksjon får eleven hjelp til å forstå, utvikle og sette ord på egne erfaringer. Her får du noen råd og forslag til hvordan du som veileder kan gjennomføre en god veiledningssamtale i løpet av uka.

**Ulike former for veiledning**

* Daglig, uformell veiledning kan skje spontant: på vei til oppdrag, ved kaffemaskinen, mens man jobber
* Mer formell veiledning bør avtales på forhånd: hvor, når og hvor lenge.
* Sørg for at det er ro og at dere ikke blir forstyrret i formelle samtaler.

**Holdning, kroppsspråk og tilstedeværelse**

* Vær til stede – legg bort mobilen og vis at du lytter.
* Møt eleven med varme, nysgjerrighet og respekt.
* Anerkjenn at det er normalt å gjøre feil, og at feil gir læring.
* Vær rolig og trygg – det smitter.

**Lytte, Bekrefte, Oppsummere**

* Lytt aktivt uten å avbryte.
* Bekreft det eleven sier: «Det gir mening», «Jeg forstår».
* Still åpne spørsmål: «Hva tenkte du da?», «Hvordan ville du gjort det neste gang?»
* Speil elevens ord: «Så du følte deg litt usikker, sier du?»
* Oppsummer det dere har snakket om underveis.

**Avslutning av samtalen**

* Still spørsmålet: «Hva tenker du nå i forhold til målet vi snakket om i starten?»
* La eleven oppsummere med egne ord.
* Gi rom for refleksjon: «Hvis du skulle løst dette på en annen måte, hva kunne det vært?»

**Refleksjon og tilbakemelding**

* Bruk 2+1-modellen:
  + To ting du er fornøyd med
  + Én ting du vil gjøre bedre eller annerledes
* Si «Jeg vil at…» i stedet for «Du må…» – det skaper tryggere kommunikasjon.
* Hjelp eleven å sette ord på det de har lært, og hva de tar med seg videre.